2. ΒΑΣΙΛΙΚΟΝ ΔΙΑΤΑΓΜΑ της 20 Μαΐου/3 Ιουλ. 1950 Περί της εν τω Λ.Σ. υπηρεσιακής αλληλογραφίας. Έχοντες υπ’ όψιν τας διατάξεις του άρθρ. 2 παρ. 4 του Α.Ν. 345/36 «περί αρμοδιότητος και δικαιοδοσίας του Υ.Ε.Ν.» και την υπ’ αριθ. 737 /1949 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-(Κατηργήθη, αντικατασταθέν δια του άρθρ. 1 Β.Δ. 10/31 Αυγ. 1954). άρθρ. 2 Β.Δ. 436 της 19 Ιουν./3 Ιουλ. 1969 (ΦΕΚ Α΄ 128). 20.Α.ε.2 Αλληλογραφία Υ.Ε.Ν. Άρθρ.9.-1.Δικαίωμα εγγράφου αναφοράς έχουν κατ’ αρχήν μόνον οι αξιωματικοί. Οι υπαξιωματικοί απευθύνονται εγγράφως εφ’ όσον τυγχάνουν προϊστάμενοι υπηρεσίας ή λιμενικής αρχής ή απομεμακρυσμένου κλιμακίου ταύτης και οσάκις διαταχθούν ειδικώς παρά του προϊσταμένου των. 2.Εκτός της περιπτώσεως καθ’ ην οι αξιωματικοί είναι συνάμα και προϊστάμενοι Υπηρεσιών και δικαιούνται ένεκα τούτου να αλληλογραφούν οι αξιωματικοί δικαιούνται να υποβάλλωσι έγγραφον αναφοράν αλλά μόνον προς τους αμέσους προϊσταμένους των και δια τα εξής θέματα: α)Όπως διατυπώσωσιν αίτησίν τινα ή παράσχωσι πληροφορίας ή αναφέρωσι πράγματα σχέσιν έχοντα με την πειθαρχίαν ή ενδιαφέροντα την υπηρεσίαν ή εαυτούς δια τα οποία θα ήτο συντελεστικωτέρα η έγγραφος διατύπωσις. β)Οπόταν το θέμα το οποίον αναφέρουν απαιτεί ενέργειαν άλλης αρχής ή γραπτήν απόφασιν. γ)Εφ’ όσον πρόκειται περί ζητήματος διοικητικής ή λογιστικής φύσεως απαιτούντος γραπτάς αποδείξεις. 3.Αι ως άνω αναφοραί χαρακτηρίζονται ως ατομικαί συντάσσονται δε επί ημικλάστου χάρτου και φέρουσιν εις το τέλος προ της υπογραφής την λέξιν «Ευπειθέστατος». Επί πλέον αι πραγματευόμεναι θέματα καθαρώς ατομικής φύσεως χαρτοσημαίνονται δι’ ενσήμου αξίας οριζομένης υπό των περί χαρτοσήμου εν ισχύϊ εκάστοτε διατάξεων. Εις το αριστερόν μέρος του ημικλάστου χάρτου αναγράφεται το ονοματεπώνυμον, ο βαθμός του αναφερομένου (ως επίσης και η διεύθυνσις της διαμονής του εάν δεν υπηρετή) ο τόπος και η ημερομηνία συντάξεως της αναφοράς, ως και περίληψις ταύτης, δεξιά δε αναγράφεται ο τίτλος του προϊσταμένου και το όνομα της Υπηρεσίας προς ην ο αναφερόμενος απευθύνεται. Άρθρ.10.-Κατ’ εξαίρεσιν των ανωτέρω διατάξεων επιτρέπεται η αποστολή ή υποβολή εντύπων υπηρεσιακού περιεχομένου επισημειωματικώς άνευ ιδιαιτέρας αναφοράς. Εν τοιαύτη περιπτώσει εις εμφανές μέρος του εντύπου σημειούνται τα χαρακτηριστικά στοιχεία του εγγράφου με την ένδειξιν «Διαβιβάζεται προς….» ή « Υποβάλλεται προς….». Άρθρ.11.-1.Προκειμένου περί τηλεγραφικής ανταποκρίσεως ο παραλήπτης και ο αποστολεύς σημαίνονται δια μόνου του τίτλου της υπηρεσίας των. Ο τόπος αποστολής δεν σημειούται, εφ’ όσον συμπίπτει με την έδραν του τηλεγραφείου. Τα εκ του Υ.Ε.Ν. αποστελλόμενα τηλεγραφήματα φέρουν ως αποστολέα την λέξιν «ΥΕΝΑΥΤΙΛΙΑΣ». 2.Το κείμενον διατυπούται συντόμως άνευ περιττών λέξεων ή εκφράσεων, αλλά κατά τρόπον σαφή. 3.Ο αριθμός πρωτοκόλλου σημειούται ως πρώτη λέξις του τηλεγραφήματος άνευ οιασδήποτε ετέρας ενδείξεως. Τα προς το Υ.Ε.Ν. απευθυνόμενα τηλεγραφήματα φέρουν ως παραλήπτην τας λέξεις «ΥΠΟΥΡΓΕΙΟΝ ΝΑΥΤΙΛΙΑΣ ΔΙΕΥΘΥΝΣΙΝ …………..». Άρθρ.12.-1.Η μεταξύ του Υ.Ε.Ν. και των εκ τούτου εξηρτημένων υπηρεσιών και Λιμενικών αρχών (υπηρεσιακή) συνεννόησις διενεργείται και δια σημάτων συντασσομένων επί εντύπων του κατωτέρω παρατιθεμένου υποδείγματος. Τα σήματα διαβιβάζονται τηλεφωνικώς, ταχυδρομικώς ή τηλεγραφικώς. Δια των τελευταίων ουδέποτε αποστέλλονται συνημμένα έντυπα, έγγραφα ή αντικείμενα. 2.Θέσιν αριθμού πρωτοκόλλου επί σημάτων επέχει η ώρα προελεύσεως τούτου. Αύτη σημειούται δι’ επταψηφίου ή οκταψηφίου αριθμού, ούτινος τα δύο πρώτα ψηφία δεικνύουν την ημέραν του μηνός, τα επόμενα τέσσαρα την ώραν εκφραζομένην από 00,01-23,59 το δε τελευταίον ή τα δύο τελευταία ψηφία τον μήνα. Μεταξύ του έκτου και εβδόμου ψηφίου χαράσσεται μικρά κατακόρυφος γραμμή προς ευχερεστέραν διάκρισιν του μηνός. Η ώρα προελεύσεως τίθεται παρά του Κέντρου Συνεννοήσεως της αποστελλούσης υπηρεσίας. Εάν η λήψις του σήματος γίνεται εις χρόνον αφιστάμενον της ώρας προελεύσεως σημειούται και η ώρα λήψεως εις το ειδικόν βιβλίον σημάτων του Κέντρου συνεννοήσεως, δια τυχόν μεταγενεστέραν εξακρίβωσιν της ακριβούς ώρας καθ’ ην ελήφθη ή διεβιβάσθη το σήμα. 3.Αποστολεύς και παραλήπται σημειούνται δια του συντετμημένου τίτλου της υπηρεσίας των. Τα προς το Υ.Ε.Ν. απευθυνόμενα σήματα δέον να αναγράφουν επί πλέον την οικείαν διεύθυνσιν και τμήμα δια των χαρακτηριστικών των γραμμάτων και αριθμών. (π.Χ. ΥΕΝ/Ε2). 4.Το κείμενον του σήματος διατυπούται συντόμως κατά παραγράφους χωριζομένας απ’ αλλήλων δια τελείας. Αύτη σημειούται δια τριών μικρών παραλλήλων και κατακορύφων γραμμών. Το πέρας του σήματος σημειούται δια δύο τοιούτων γραμμών. 5.Τα σήματα προ της διαβιβάσεώς των μονογράφονται παρά των αρμοδίων τμηματαρχών, διευθυντών ή και του Υπουργού όπως και τα έγγραφα. Κατά την διαβίβασιν όμως δεν σημειούται ο τίτλος, βαθμός και το ονοματεπώνυμον του αποστολέως. Εξαίρεσις γίνεται δια τα σήματα, άτινα συνεπάγονται πραγματοποίησιν δαπανών εις βάρος του δημοσίου προϋπολογισμού. Επί τοιούτων σημάτων κατά την μεταβίβασιν μνημονεύεται επί πλέον ο τίτλος, ο βαθμός και το ονοματεπώνυμον του αποστολέως. Τα στοιχεία ταύτα μνημονεύονται και επί των αντιγράφων τοιούτων σημάτων, άτινα διαβιβάζονται ταχυδρομικώς. Σελ. 53 151-137 Αλληλογραφία Υ.Ε.Ν. 20.Α.ε.2 6.Τα σήματα διακρίνονται αναλόγως της σοβαρότητος ή της φύσεως του περιεχομένου των, εις ΑΠΛΑ, ΕΜΠΙΣΤΕΥΤΙΚΑ ή ΑΠΟΡΡΗΤΑ ως και τα έγγραφα. Από απόψεως οφειλομένης προτεραιότητος κατά την διαβίβασιν τα σήματα διακρίνονται εις ΣΥΝΗΘΗ, ΕΠΕΙΓΟΝΤΑ και ΕΞΑΙΡ. ΕΠΕΙΓΟΝΤΑ. Οι ανωτέρω χαρακτηρισμοί δίδονται κατ’ εκτίμησιν του αποστολέως, όστις οφείλει να ποιήται χρήσιν τούτων μετ’ εξαιρετικής προσοχής. Επί των ΑΠΛΩΝ ή ΣΥΝΗΘΩΝ σημάτων ουδεμία χαρακτηριστική ένδειξις τίθεται. 7.Εν περιπτώσει τηλεγραφικής διαβιβάσεως σήματος η ώρα προελεύσεως τούτου, τίθεται εν τέλει του κειμένου ευθύς μετά το πέρας τούτου. Κατά τα λοιπά εφρμόζονται αι διατάξεις του προηγουμένου άρθρου. Άρθρ.13.-Καταργείται το άρθρ. 22 του από 24.9.37 Β.Δ/τος «περί υποδιαιρέσεως της κεντρικής υπηρεσίας του Υ.Ε.Ν. εις υπηρεσίας τμήματα και γραφεία της αρμοδιότητος τούτων». Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. Άρθρ.2.-1.«Μετά την συμπλήρωσιν των ανωτέρω ενδείξεων, αφιεμένου κενού χώρου δύο συνήθων στίχων κάτωθεν της ενδείξεως «ΠΡΟΣ» ή «ΘΕΜΑ» άρχεται η διατύπωσις του κειμένου κατά παραγράφους διαχωριζομένας δια διαστήματος διπλασίου του παρεμβαλλομένου μεταξύ δύο στίχων του κειμένου». Η παρ. 1 αντικατεστάθη ως άνω δια του άρθρ. 2 Β.Δ. 10/31 Αυγ. 1954. 2.Το κείμενον γράφεται καθ’ όλον το πλάτος της σελίδος αφιεμένου περιθωρίου. Το περιθώριον 2 εκατοστομέτρων αφίεται εις μεν την πρώτην σελίδα αριστερά εις δε την δευτέραν δεξιά. 3.Αι παράγραφοι αριθμολογούνται δι’ αραβικών αριθμών τιθεμένων εις το αριστερόν περιθώριον εκτός του κειμένου. Τούτο δι’ εκάστην παράγραφον άρχεται πέντε γράμματα δεξιώτερον ή οι λοιποί στίχοι της ιδίας παραγράφου. 4.Εφ’ όσον η πρώτη σελίς δεν επαρκεί, το κείμενον συνεχίζεται και εις την δευτέραν τοιαύτην, εν ανάγκη δε και εις έτερον φύλλον. Εις τας περιπτώσεις ταύτας αι σελίδες πλην της πρώτης αριθμολογούνται κατ’ αύξοντα αριθμόν. Άρθρ.3.-«1.Τα έγγραφα διατυπούνται εν σχεδίω αφού δε εξελεγχθούν και μονογραφηθούν αρμοδίως καθαρογράφονται προς αποστολήν. 2.Τας προς αποστολήν έγγραφα υπογράφονται ιδιοχείρως παρά του Διευθυντού ή Διοικητού εκάστης Υπηρεσίας ή του οικείου Λιμενάρχου. Κατ’ εξαίρεσιν τα παρά του Υπουργείου, Ναυτικού Απομαχικού Ταμείου, Επιθεωρήσεως Εμπορικών Πλοίων, Οίκου Ναύτου και Κεντρικών Λιμεναρχείων Πειραιώς και Θεσσαλονίκης αποστελλόμενα έγγραφα διεκπεραιούνται εν αντιγράφω, ούτινος την ακρίβειαν βεβαιοί επί μεν των απλών εγγράφων ο Προϊστάμενος της Διεκπεραιώσεως του Υπουργείου και εκάστης των ανωτέρω Υπηρεσιών και Κεντρικών Λιμεναρχείων, επί δε των εμπιστευτικών και απορρήτων, προκειμένου μεν περί του Υπουργείου, ο Προϊστάμενος εμπιστευτικής διεκπεραιώσεως ή έτερος Αξιωματικός Λ.Σ. οριζόμενος δια διαταγής ΥΕΝ/ΔΔ 1ον, του Κεντρικού Λιμεναρχείου Πειραιώς ο Υπασπιστής του Κεντρικού Λιμενάρχου, προκειμένου δε περί των λοιπών Υπηρεσιών, Αξιωματικός Λ.Σ. οριζόμενος δι’ Ημερησίας Διαταγής. 3.Άνωθεν της υπογραφής τίθεται μόνον ο τίτλος του υπογράφοντος, κάτωθεν δε ταύτης αφ’ ενός στίχου ο βαθμός και εν συνεχεία το ονοματεπώνυμόν του. 4.Τα αποστελλόμενα έγγραφα σφραγίζονται δια της σφραγίδος της Υπηρεσίας ή Αρχής. Η σφραγίς τίθεται ολίγον αριστερά της υπογραφής του υπογράφοντος. (Αντί της σελ. 51) Σελ. 51(α) 363-035 5.Η σφραγίς του ΥΕΝ έχουσα διάμετρον 0,040 φέρει εις το μέσον εν εξέχοντι αναγλύφω ως έμβλημα τον Βασιλικόν Θυρεόν, κυκλοτερώς δε κεφαλαίοις γράμμασιν εν χώρω περιοριζομένω υπό δύο ομμοκέντρων κύκλων τας λέξεις ΥΠΟΥΡΓΕΙΟΝ ΕΜΠΟΡΙΚΗΣ ΝΑΥΤΙΛΙΑΣ. 6.Η σφραγίς των εκ του ΥΕΝ εξηρτημένων Υπηρεσιών και Λιμενικών Αρχών διαμέτρου 0,035 φέρει ως έμβλημα δύο αγκύρας διασταυρουμένας χιαστί με το Βασιλικόν Στέμμα ύπερθεν της διασταυρώσεως αυτών κυκλοτερώς δε τον τίτλον των». Το άρθρ. 3 αντικατεστάθη ως άνω δια του άρθρ. 1 Β.Δ. 436 της 19 Ιουν./3 Ιουλ. 1969 (ΦΕΚ Α΄ 128). Άρθρ.4.-(Κατηργήθη δια του άρθρ. 3 Β.Δ. 436 της 19 Ιουν./3 Ιουλ. 1969 (ΦΕΚ Α΄ 128). Άρθρ.5.-Εάν το προς αποστολήν έγγραφον συνοδεύεται υπό άλλων προσηρτημένων εντύπων ταύτα μνημονεύονται εν περιλήψει εν τέλει του εγγράφου και υπό τη ένδειξιν «ΣΥΝΗΜΜΕΝΑ». Άρθρ.6.-1.Οσάκις η υπόθεσις, ην πραγματεύεται εν τω εγγράφω της η αποστέλλουσα αρχή ή υπηρεσία, ενδιαφέρει και άλλας τοιαύτας πλην της προς ην κυρίως απευθύνεται, τότε κοινοποιείται και εις τας λοιπάς ενδιαφερομένας αρχάς ή υπηρεσίας. Εν τοιαύτη περιπτώσει αι τελευταίαι αύται μνημονεύονται κάτωθεν της λέξεως «ΚΟΙΝΟΠΟΙΗΣΙΣ». 2.Εάν μεταξύ τοιούτων αρχών ή υπηρεσιών περιλαμβάνονται ανώτεραι τοιαύται της αποστελλούσης αρχής ή υπηρεσίας, παραπλεύρως του τίτλου τούτων σημειούται συντετμημένως η φράσις «υπό τύπον αναφοράς (υ.τ.α.)». Η ένδειξις αύτη είναι περιττή οσάκις η αρχή ή υπηρεσία προς ην απευθύνεται το έγγραφον είναι επίσης ανωτέρα της αποστελλούσης τοιαύτης, οπότε το έγγραφον θα είναι συντεταγμένον ως αναφορά. 3.Εάν το έγγραφον προέρχεται εκ του Υ.Ε.Ν. ή άλλης ανωτέρας αρχής ή υπηρεσίας και αφορά μέτρα προς εκτέλεσιν ή ενεργείας, εις ας δέον να προβούν πλείονες υποδεέστεραι αρχαί ή υπηρεσίαι, διατυπούται ως απόφασις ή διαταγή, άπαντες δε οι ως άνω παραλήπται αναγράφονται κάτωθεν της ενδείξεως ΑΠΟΔΕΚΤΑΙ. Εάν το αυτό έγγραφον κοινοποιείται ταυτοχρόνως και εις ισοτίμους ή ανωτέρας αρχάς προς την ενημέρωσίν των, αύται αναγράφονται κάτωθεν της ενδείξεως «ΚΟΙΝΟΠΟΙΗΣΙΣ». Εις την περίπτωσιν ταύτην παραπλεύρως του τίτλου εκάστης εκ τούτων τίθεται συντετμημένως η φράσις «υπό τύπον εγγράφου» (υ.τ.ε.) ή «υπό τύπον αναφοράς» (υ.τ.α.) αναλόγως της περιπτώσεως. Σελ. 52(α) 363-036 4.Εάν πρόκειται μόνον περί ισοτίμων ή μόνον περί ανωτέρων αρχών τότε αι ενδείξεις αύται (υ.τ.ε. ή υ.τ.α.) τίθενται παραπλεύρως της λέξεως «ΚΟΙΝΟΠΟΙΗΣΙΣ». Άρθρ.7.-Αι ενδείξεις «ΣΥΝΗΜΜΕΝΑ» «ΑΠΟΔΕΚΤΑΙ» «ΚΟΙΝΟΠΟΙΗΣΙΣ» γράφονται κάτωθεν του κειμένου και προς το αριστερόν τμήμα του εγγράφου. Εάν παρίσταται ανάγκη να τεθούν εν τω εγγράφω πλείονες της μιας εκ τούτων ακολουθείται η ανωτέρω σημειουμένη σειρά. Άρθρ.8.-«1.Προκειμένου περί αλληλογραφίας μεταξύ του ΥΕΝ και των εξ αυτού εξηρτημένων Υπηρεσιών και Λιμενικών Αρχών καθορίζεται η ακόλουθος ιεραρχική διαβάθμισις. α)Υπουργείον β)Υπηρεσίαι ΥΕΝ, Προξενικά Λιμεναρχεία, Κεντρικά Λιμεναρχεία, Σχολαί, Λιμεναρχεία, Υπολιμεναρχεία. γ)Λιμενικοί Σταθμοί - Υπάλληλοι Λιμένων. 2.Τα προς τους Γενικούς Αξιωματικούς Λ.Σ. απευθυνόμενα έγγραφα άρχονται δια της λέξεως «παρακαλώ». Ομοίως γίνεται χρήσις της λέξεως «παρακαλώ» καταλλήλως παρεμβαλλομένης εις το κείμενον, οσάκις έγγραφα του Υπουργείου κατόπιν εξουσιοδοτήσεως του Υπουργού φέρουν υπογραφήν του αρμοδίου Τμηματάρχου ή Διευθυντού απευθύνονται δε προς Υπηρεσίας ή Αρχάς ων προΐστανται ανώτεροι ή αρχαιότεροι των τελευταίων τούτων Αξιωματικών. Η και εις τας δύο ταύτας περιπτώσεις χρησιμοποίησις της λέξεως «παρακαλώ» ουδόλως μεταβάλλει την έννοιαν της εκδοθείσης Διαταγής. 3.Αι κατά την παρ. 1 του παρόντος άρθρου εξηρτημέναι εκ του ΥΕΝ Υπηρεσίαι και Λιμενικαί Αρχαί, αναφερόμεναι εις αυτό εγγράφως, άρχονται των αναφορών των άνευ προτάξεως της φράσεως «έχομεν την τιμήν». Αντί αυτής χρησιμοποιούνται καταλλήλως παρεμβαλλόμεναι εις τρίτον πρόσωπον αι λέξεις «αναφέρω» και «υποβάλλω» ως και η λέξις «παράκλησις». 4.Ομοίως άνευ προτάξεως της φράσεως «έχομεν την τιμήν» αλληλογραφούσι μεταξύ των αι Υπηρεσίαι του ΥΕΝ και αι Λιμενικαί Αρχαί δια καταλλήλου παρεμβολής της λέξεως «παράκλησις» εν περιπτώσει ισοτιμίας ή των λέξεων «αναφέρω» και «υποβάλλω» εν περιπτώσει ιεραρχικής εξαρτήσεως. 5.Έγγραφα του ΥΕΝ, των Υπηρεσιών αυτού και των Λιμενικών Αρχών απευθυνόμενα προς έτερα Υπουργεία ή ετέρας Υπηρεσίας μη εξαρτωμένας εκ του ΥΕΝ, ΝΠΔΔ και Οργανισμούς, Ενώσεις, Σωματεία, Συλλόγους, άρχονται της διατυπώσεώς των δια της φράσεως «έχομεν την τιμήν». Το άρθρ. 8 αντικατεστάθη ως άνω δια του 